יחסי אקוודור–מקסיקו

יחסי אקוודור–מקסיקו הם היחסים הדיפלומטיים בין אקוודור ומקסיקו. שתי המדינות חברות בקהילה של מדינות אמריקה הלטינית והקריביים, איגוד האינטגרציה של אמריקה הלטינית, ארגון מדינות אמריקה, ארגון המדינות האיברו-אמריקאיות והאו"ם.

== היסטוריה ==
אקוודור ומקסיקו הן שתי מדינות שחולקות היסטוריה משותפת בכך שהן היו בעבר חלק מהאימפריה הספרדית. בשנת 1819, אקוודור הייתה חלק מרפובליקת קולומביה הגדולה (שכללה את קולומביה, אקוודור, פנמה וונצואלה של ימינו). לאחר התפרקותה, הכירה מקסיקו באקוודור וכוננה עימה יחסים דיפלומטיים ביוני 1830.<ref name="SRE"></ref> בשנת 1837 פתחה מקסיקו קונסוליה בגואיאקיל שהפכה לאחר מכן לשליחות הדיפלומטית הראשונה שלה בדרום אמריקה.<ref></ref>

היחסים הדיפלומטיים בין שתי המדינות החלו להתפתח באופן משמעותי בשנות ה-70 של המאה ה-20. בשנת 1974, נשיא מקסיקו לואיס אצ'ווריה אלברס ביקר באקוודור ונפגש עם הנשיא גיירמו רודריגס. שני המנהיגים חתמו על מספר הסכמים על שיתוף פעולה כלכלי, מדעי ותרבותי. מאז, היו מספר רב של ביקורים רמי דרג בין מנהיגי שתי המדינות.

מזה מספר שנים, מקסיקו מחזירה אזרחים אקוודוריים ללא תיעוד מתאים בדרכם לארצות הברית לאקוודור.<ref></ref> מאז 2006, סוחרי סמים וכנופיות מרכז אמריקה הגבירו את התקפותיהם על מהגרים העוברים דרך מקסיקו. כתוצאה מכך, גם אקוודור וגם מקסיקו הגדילו את שיתוף הפעולה כדי לספק הגנה טובה יותר ותמיכה קונסולרית למאות מהגרים אקוודורים שחוצים את מקסיקו מדי שנה.<ref></ref><ref></ref>

בדצמבר 2018, נשיא אקוודור לנין מורנו הגיע למקסיקו כדי להשתתף בטקס השבעתו של נשיא מקסיקו אנדרס מנואל לופס אוברדור.<ref>[https://www.elcomercio.com/actualidad/lenin-moreno-mexico-presidente-obrador.html Lenín Moreno participó en la ceremonia de investidura del mandatario mexicano Manuel Andrés López Obrador (in Spanish)]</ref> באוגוסט 2021 ביקר נשיא אקוודור גיירמו לאסו במקסיקו ונפגש עם הנשיא לופס אוברדור ושר החוץ מרסלו אבררד.<ref>[https://www.gob.mx/sre/articulos/visita-de-trabajo-del-presidente-de-la-republica-del-ecuador-guillermo-lasso-mendoza-280818?idiom=es Visita de trabajo del presidente de la República del Ecuador, Guillermo Lasso Mendoza (in Spanish)]</ref>

=== הפשיטה על שגרירות מקסיקו ===

ב-3 באפריל 2024, נשיא מקסיקו אנדרס מנואל לופס אוברדור עורר סערה דיפלומטית כשהתייחס במהלך תדריכי העיתונאים היומיים שלו, הידועים כ-'mañaneras', לאקוודור תוך רמיזה להונאה בבחירות לנשיאות אקוודור ב-2023 שבסופן נבחר דניאל נובואה. ממשלת אקוודור הגיבה בחריפות וגירשה את שגרירת מקסיקו באקוודור כאשר היא מכריזה עליה כאישיות בלתי רצויה. ב-5 באפריל שוטרים אקוודוריים ביצעו פשיטה חסרת תקדים על שגרירות מקסיקו בקיטו, כדי לעצור את חורחה גלאס, סגן הנשיא לשעבר אשר מספר חודשים קודם לכן ביקש מקלט מדיני בשגרירות לאחר הכרזתו על רדיפה פוליטית ושהה שם מאז. האירוע, שנחשב להפרה של אמנת וינה הקובעת את ריבונות השגרירויות, גרם לנשיא מקסיקו לבקש ממזכירות החוץ של מקסיקו לנתק את היחסים הדיפלומטיים עם אקוודור.<ref>[https://www.theguardian.com/world/2024/apr/06/mexico-suspends-diplomatic-ties-with-ecuador-after-police-raid-embassy Mexico suspends diplomatic ties with Ecuador after police raid embassy (in english)]</ref>

== ביקורים רמי דרג ==
ביקורים נשיאותיים מאקוודור במקסיקו
* הנשיא קרלוס אלברטו ארויו דל ריו (1942)
* הנשיא גאלו פלאסה (1951)
* הנשיא לאון פברס קורדרו (1985)
* הנשיא רודריגו בורחה סבאיוס (1991)
* הנשיא סיקסטו דוראן באיין (1993)
* הנשיא חמיל מאוואד (1999)
* הנשיא לוסיו גוטיירס (2004)
* הנשיא אלפרדו פאלאסיו (2006)
* הנשיא רפאל קוראה (2008, 2010, 2014)
* הנשיא לנין מורנו (2018)
* הנשיא גיירמו לאסו (אוגוסט וספטמבר 2021, 2022)

ביקורים נשיאותיים ממקסיקו באקוודור
* הנשיא לואיס אצ'ווריה אלברס (1974)
* הנשיא קרלוס סלינס (1990)
* הנשיא ויסנטה פוקס (2004)
* הנשיא אנריקה פניה נייטו (2014, 2016)

== הסכמים בילטרליים ==
שתי המדינות חתמו על מספר הסכמים דו-צדדיים כגון הסכם ידידות, מסחר וניווט; הסכם חילופי תרבות; הסכם שיתוף פעולה למאבק בסחר בסמים ובתלות בסמים; הסכם על שיתוף פעולה מדעי וטכני; הסכם לשיתוף פעולה תיירותי; הסכם למניעת כפל מס ומניעת העלמת מס על הכנסה החייבת במס; הסכם על תחבורה אווירית; הסכם על סיוע משפטי בעניינים פליליים; אמנת הסגרה והסכם על הכרה הדדית בלימודי השכלה גבוהה שהונפקו על ידי שתי המדינות.<ref name="Bosques">[https://centrogilbertobosques.senado.gob.mx/docs/F_Ecuador.pdf Bilateral agreements between Mexico and Ecuador(in Spanish)]</ref>

== תחבורה ==
קיימות טיסות ישירות עם אארומקסיקו בין נמל התעופה הבין-לאומי של מקסיקו סיטי לנמל התעופה הבינלאומי מריסקל סוקרה בקיטו.

== יחסי סחר ==
בשנת 2018, הסחר הדו-צדדי בין שתי המדינות הסתכם ב-850 מיליון דולר.<ref>[http://www.economia-snci.gob.mx/sic_php/pages/estadisticas/ Mexican Ministry of the Economy: Ecuador (in Spanish)]</ref> היצוא העיקרי של אקוודור למקסיקו כולל: קקאו, סרדינים, נפט גולמי, ג'לי, קפה, אספרגוס ומנגו. היצוא העיקרי של מקסיקו לאקוודור כולל: שמפו, טלוויזיות עם מסך שטוח, טרקטורים, דאודורנטים לגוף ואנטי-פרספירנטים; ותכשירי שיניים. מקסיקו היא המשקיע הזר הגדול ביותר באקוודור. בין 2008 ל-2017, חברות מקסיקניות השקיעו 1.4 מיליארד דולר באקוודור.<ref name="Investment">[https://www.elcomercio.com/actualidad/mexico-inversion-ecuador-fybeca-femsa.html México es el que más invierte en Ecuador (in Spanish)]</ref> חברות רב-לאומיות מקסיקניות כמו América Móvil, Cemex, FEMSA, Grupo Bimbo, Mabe, Mexichem ו-OXXO (בין היתר) פועלות באקוודור.<ref name="Investment" />

== נציגויות דיפלומטיות ==
* אקוודור מחזיקה במקסיקו שגרירות במקסיקו סיטי וקונסוליה במונטריי.<ref>[https://mexico.embajada.gob.ec/ Embassy of Ecuador in Mexico City (in Spanish)]</ref>
* מקסיקו מחזיקה באקוודור שגרירות בקיטו.<ref>[https://embamex.sre.gob.mx/ecuador/ Embassy of Mexico in Quito (in Spanish)]</ref>
<gallery class="center">
קובץ:Embajada del Ecuador en la Ciudad de México.jpg|שגרירות אקוודור במקסיקו סיטי
קובץ:Embajada de México en Ecuador.jpg|שגרירות מקסיקו בקיטו
</gallery>

== קישורים חיצוניים ==

== הערות שוליים ==